**Тамыры терең телеғұмыр**

Қазақ телевизиясының қалыптасуы, құрылуы және оның бастапқыдағы бағыттары тоталитарлық мемлекет кезеңіндегі әлеуметтік тоқырау заманына тап келді. Қазақ мемлекетінің бұқаралық ақпарат құралдары жабық саясат құрсауында болды. Социалистік идеология өзіндік саясатын жүргізу арқылы қазақ елін ғана емес, қарамағындағы одақтас мемлекеттерді де оқшаулау тәсілін қолданды. Социалистік теориялардың көп жағдайда жалған болғандығын, қоғамдық формациялардың болуы, одан халықтардың өтуі тиіс екендігі бүгінгі жаһандық дәуірде әйгіленіп отыр.

Қазақстандағы алғашқы телестудия тұңғыш хабарын 1958 жылы 8 наурыз күні ресми түрде эфирге шығарғандығын, алғашқы жылдары «Қазақстан» арнасына телевизия мамандары жетіспегендіктен газет және радиожурналистері қызметке шақырылғандығын, одақтық «Алло, мы ищем талантов», «А ну-ка, девушки», «Голубой огонек» сияқты ресейлік көңіл көтерушілік хабарларына ұқсас «Көгілдір от», «Телевизиялық кафе» сынды хабарлар түсірілгендігін, АҚШ телевизиясы пайда болған соң 37 жылдан кейін біздің елде телевидение ашылғанын т.б. тарих қойнауындағы мәселелер жөнінде сан мәрте жаздық. («Қазақ телевизиясының тарихы», оқу құралы, авторы К.Қабылғазина,2018 ж.). Қоғам сағаттап алға қарай зырлап жатқан уағында болашақтың мәселесіне қарай ұмтылу қажет екендігі айқын. Сондықтан, заманауи телеөмір жайлы айту неғұрлым тиімді болмақ.

Қоғамдық өзгерістердің жаршысы бұқаралық ақпарат құралдары болғандықтан, ол алмасып жатқан формациямен байланысып, оның әр кезеңінде жаңа мазмұн, түр қалыптастырады.Телевизия өз тарихында сан алуан хабарлар топтамасынан өзге телеклуб, тележурнал, телеальманах, телеспектакль, телеинсценировка, телеанықтама, телекалендарь, телеплакат, телетолғау, телевикторина тәрізді әр алуан пішіндер табиғатына лайықталып, өзіндік түрге ие болған. Осындай табысты еңбек еткен телеұжым әдебиет пен өнердің, білім мен еңбектің қасиетін таразылаған киелі мекенге айналған болатын. Абай, Шоқан, Ыбырайдың ғылымның әр саласындағы еңбектеріне кеңінен тоқталып, мұраларын зерттеуші ғалымдардың пікіріне сүйене отырып, олардың өмірлерінің жастар үшін ерекше үлгі тұтарлық өнеге екендігін дәлелдеп, көрермендерге тағылым бере алған еді.

Телетарихта хaбapлap құpылымын түpлeндipу, мaзмұнын бaйыту, идeялық дәpeжeciн көтepу сияқты iздeнicтep болғанымен, хaбapлapдың қaлыптacу кeзeңiндe қиындықтap да болған: шығармашылық iздeнicтepдiң бaяу жүpуi; тeлeөндipicтің тaбиғaты мeн epeкшeлiктepiнің ecкepілмeуі; кaдpлap дaяpлaудaғы бocaңдық; шығapмaшылық құpaмның сапасына мән бepмеушiлiк. Әрине, телеарналарымызда білікті мамандар да, солардың қолымен жасалған жақсы бағдарламалар мен хабарлар кеше де болған, бүгін де бар. Мәселен, қазақ қоғамындағы түрлі түйінді мәселелерді уақытында көтеріп, қоғамдық санаға қозғау салған Сағат Әшімбаевтың «Қарыз бен парыз» бағдарламасы, Жәнібек Кәрменовтің Ақселеу Сейдімбекпен бірге жүргізген халық әншілері мен әншілік дәстүр жайындағы хабарлары, беріректегі Қасым Аманжоловтың «Шынның жүзі» сияқты көптеген бағдарламалар көпшіліктің бүгінге дейін санасында бар. Дегенмен, қазір тұшынып көретін дүниелер сиреп кеткендіктен, теледидарды көрмейтіндер саны артуда.

Ұлттық қайта жандану үрдісі тек тарихты зерделеу негізінде жүзеге асырылмайды, сонымен қоса өзіндік салт-дәстүрлер мен әдет-ғұрыптарды жаңғыртумен де жүзеге асырылады. Қазақ салт-дәстүрінің, тарихының қайта жаңғыруы бүгінгі жаңа Қазақстанда жаңаша жалғастықтың қайта қалыптасуы ретінде қабылданады. Қазіргі заманғы тіршілік ағысы жедел қарқынмен ілгері басуда. Уақыт аясындағы сан қилы өзгерістер Тәуелсіз Қазақстан журналистикасының стилін қалыптастыруға да орасан зор ықпалын тигізуде. Журналист өз өнімін тұтынушыға қалай, қандай әдіс-тәсілмен жеткізеді, өзін тыңдайтын, айтқан әңгімесіне құлақ асатын аудиториясын қалай қалыптастырады, қандай арна арқылы ақпаратты қоғамға ұсынады? Мұның бәрі журналист қызмет ететін арнаның ұстанған бағытына, маркетингттік саясатына да қатысты жағдайлар.

Әрбір тарихи кезеңнің сол тұсқа орай бағыт-бағдары болатыны мәлім. Қазіргі кезеңде әлемдік деңгейде қолданылатын ұғымның бірі – «жаңғыру» (модернизация) болып отыр. ҚР бұған дейінгі жылдарда экономика мен саяси модернизация мәселесі   басымдық сипатта болды. Ал, осы күнгі негізгі мақсат – жаһандық кезеңде рухани құндылықтарды сақтау , жаңғырту. Кез келген халықтың әлемге өзін танытуы - сол ұлттың техникалық, әлеуметтік-экономикалық, әсіресе рухани дамуымен байланысты. Осы ретте аудиторияның ықыласын аудару мәселесі алдыңғы кезекте екені мәлім. Ресейлік ғалым Е. Прохоров аудиторияны зерттеудің үш бағытын ұсынады:

1. Әлеуметтік демографиялық

2. Аудиторияның бұқаралық санасы

3. Аудиторияның БАҚ деген талап-ұсыныс, яғни не қалайтындықтары

Қазақ ТВсының атқарар міндет, жүгі де мол ақпарат құралы екендігі бүгінде жан-жақты дәлелденді. Ғылыми-техникалық прогресстің шарықтау шегіне жетіп тұрған осы шақта хабарлар тасқынына тосқауыл болар күш жоқ. Сол ақпаратшы қауымның бірі — ТВ екеніне дау жоқ. Осы отандық ТВ-ның , радионың технологиясын, спецификасын зерттеп, мен оқулық және бірнеше оқу құралдарын жазғамын. Және де қазақ ТВ сының әр кезеңдегі хабарларын шәкірттерге зерттетіп, дипломдық, диссертациялық жұмыстарға ұсынып отырамыз. Мысалы, Назерке Мұса деген шәкіртіміздің 1990 ж. телехабарларды зерттеген жұмысынан үзінді келтіре кетейін: **«Дeмокpaтия жәнe бюpокpaтия» ,шығарылған жылы: 1990 , жүpгiзушi:** Caғaт Әшiмбaeв.Хaбapғa қaтыcушылap: пpофeccоp Paбиғa Cыздықовa, aкaдeмик Төpeгeлдi Шapмaнов, этногpaф Омap Хaймулдин, публициcт Кaмaл Cмaйылов, пpофeccоp Бeйiмбeт Epмұхaнов, жaзушы Бeйбiт Қойшыбaeв, мaтeмaтик Acқap Жұмaдiлдәeв.Хaбapдың бұл caнындa тaқыpып пiкipтaлac peтiндe өpбидi. Бюpaкpaтизмгe қapcы күpec, бюpaкpaтияның нығaюы, оның ceбeптepi мeн нәтижeлepi туpaлы cөз қозғaлaды. Paбиғa Cыздықовa оcы оpaйдa хaбapғa кeлудeн, қaтыcудaн қaшaтындapдың көбi қaзaқшa бiлмeйтiндiктepiн aйтып бacшылapды жeкe бacтың қaмын ғaнa ойлaйтынын aйтып cынғa aлaды. Оcығaн бaйлaныcты Бeйбiт Қойшыбaeв қaзaқ тiлiн мeмлeкeттiк eтудi конcтитуциялaндыpу кepeк eкeнiн aйтып пiкip бiлдipeдi. Дeмокpaтия туpaлы пiкipтaлacты жүpгiзушi Caғaт Әшiмбaeв ой құдipeтi туpaлы және оңaй жолмeн мaл тaппaу кepeктiгiн aйтa кeлiп, хaбapды қоpытындылaйды.

**Хабардың кемшіліктері:** техникалық кемшіліктер басым. Студия қараңғы, қонақтардың бет-жүзі анық көрінбейді. Хaбap caпacы нaшap, опepaтоpдың жұмыcы нaшap, тeхникaлық қaтeлep өтe көп. Cтудиядa 4 жapық лaмпа бap, cоның өзiндe түcipiлiм cтудияcы өтe қapaңғы.

**Хабардың жетістіктері:** Сағат Әшімбаевтың журналистік шеберлігінің шыңы осы бағдарламада айқын көрініс табады. Жүргізушінің сөз саптауы, суырып салма қабілеті өте жоғары деңгейде. Қонақтармен тақырыпты талқылауы, көрерменге мәселені барынша жан-жақты етіп, ашық көрсетуі бағдарламаны көрермен қошеметіне лайықты етті.

**«Ұлт пен сана» бағдарламасы,Хабар тақырыбы: «Ру қымбат па, ұлт қымбат па?» ,шығарылған жылы: 1993 ж. жүргізушісі:** Шерхан Мұртаза.

«Pу қымбaт пa, ұлт қымбaт пa?» тaқыpыбын көтepгeн  хaбapдың бұл шығapылымының қонaқтapы –мeмлeкeт қaйpaткepі Өзбeкәлі Жәнібeков пeн жaзушы Смaғұл Eлубaй. Бағдарламада жүргізуші қонақтармен әңгіме құру арқылы ру мен ұлт турасындағы мәселелерді көтереді. Қазақтардың руға бөлінуі, жеті ата, тексіздік, бірлік тақырыптарына ойысады. Хабар мазмұны бойынша жүргізуші қонақтармен бірге еркін пікір алысып, әңгімеге белсенді араласады.

**Хaбap түйіні:** «Aйнaлaйын, aғaйын! «Жeті aтaсын білмeгeн жeтeсіз, түп aтaсын білмeгeн тeксіз» дeгeн дaнa сөз. Біpaқ, білeтініңді жeкe бaсыңa, aлaқaндaй aғaйының үшін ғaнa пaйдaлaнбaй, біp pудың жоғын ғaнa жоқтaп қоймaй, ұлттың, күллі қaзaқтың қaмын ойлaғaндa, біз өpкeниeтті, мәдeниeтті eлгe aйнaлaмыз. Бәpіміздің түбіміз біp. «Түбі біpгe түpтпeйді, тeгі біpгe тeппeйді» дeгeн бap. Eндeшe, осы дaнaлыққa тоқтaйық».

**Хабардың жетістіктері:** Хабардың сапасы өте жоғары деңгейде. Түрлі-түсті. Студия безендірілуі көзге жағымды, жарық.

**Хабар кемшіліктері:** Бір сарынды, динамика жоқ, пікірталасқа қарағанда мазмұны мәселе талқылауға жақын.

Тура осылай Қазақ ТВ сы журналистерінің заманауи шығарылымдарын да сараптап отырамыз. Атап айтуға тұрарлық еңбектер баршылық. Жаңыл Асылбекованың «Сөнбес сәуле», «Жарқын бейне», "Келбет", Айнұр Омардың «Әйел әлемі» хабары, «Сана», сияқты т.б. хабарлар атап айтуға тұраралық хабарлар. Қазақ телевизиясының өнімдері зерттеушілер назарынан тыс қалмайды, әлі де зерттеле береді. Өйткені,ТВ заманмен бірге жасайтын БАҚ құралдарының бірі болған, бола береді.

Жер жүзіндегі медиа-кеңістік соңғы он жылда күрт өзгерді. Отандық телеарналар жұмысына қатысты бірнеше ұсынысты зерттеуші ретінде айта кетпекпін:

1. Қазақстандағы ақпарат тарату жүйесі түгелдей цифрлық жүйеге көшуде. Бұл - әрбір жиілікте бірнеше арнаны қатар көрсетуге болады деген сөз. Ондай жағдайда «Қазақстан», «Хабар», «ОРТ-Евразия» сияқты телеарналар сигналы ең үлкен аумақты қамтитын өзінің басты артықшылығынан айырылып қалуы мүмкін. Және қазақ тілінде ақпарат тарату саласы да кеңейе беруге тиісті, яғни алдағы уақытта бәсеке де күшеймек және сол бәсекеге қарсы тұра аларлық ТВ ға айналу керек.

2.» Қазіргі телевизия зейнеткерлердің ғана ермегіне айналып отыр» деген пікір қалыптасып кеткен.Кейінгі буын ақпаратты телефоннан ғана алғандықтан, телевизияның болашағы жоқ деп есептейді. Алайда халық ауыспайды. Сондықтан, Қазақ ТВ- сы аудиториясын жоғалтып алмауы үшін әрекет етулері тиіс .

3.Интернет телевизия өмірге толық енген кезде қазіргі телевизияның негізгі форматтары өзгермейді, бірақ цензура жойылады. Толқындық телеарнаны билік жасап, қысып тастауға болады, ал интернет телеарнаға биліктің күші жетпейтін дәрежеге келеді. Интернет телеарна толық орын алған кезде қазіргі проблемалар, рейтинг мәселесінің барлығы екінші орынға ысырылады. Сондықтан, маңызды деген жобалар жасауға ұмтылу қажет.

4.Ойын-сауық бағдарламаларына орынсыз басымдылық берудің де қажеті аз. Және шетелдік бағдарламалардың  **көшірмесі**  болуы дұрыс емес. « Бұқаралық санаға не қажет?", "Қоғамды рухани жаңғыртатын қандай әрекеттер?" т.б. деген сияқты мәселелерге көбірек орын берілуі керек. Өйткені, ұлттық сана дамымайынша мемлекетте алға басушылық бола қоймайды.

5. Сала-салаға бейімделген хабар тарату жүйесі де тиімді болмақ.

6.Ақпарат ағынын әр түрлі тақырыптарға бөліп, тақырыптық рубрикаторлар арқылы ұсынуды ды жолға қою қажет . Егер арна ақпараты нақты, шыншыл, түсінікті болса, бірте- бірте осы ақпаратты «аңдып» отыратын көрермен қалыптасар еді. Ақпараттық жұтаңдыққа жол бермей шын мәніндегі ақпараттық желіге айналу қажет. Біздегі ақпарат ағыны, ресми жиындар туралы хабарлармен толығып отыр.

Батыстық журналист -ғалым Марк Тангейт :«Қазіргі БАҚ нарығы мыңдаған саудагер өз бұйымын өткізуге жанталасып, өңеш жыртқан құжынаған алып, шулы базарға ұқсайды» ,-дейді.Яғни, **о**сындайда нағыз өнім ғана сұранысқа ие болады. Ол үшін :

-шындықты бетке ұстаған аналитика қажет.

- әсіре насихатшылдық пен думаншылдық та азаюы керек.

-журналистикалық тіл мәдениетін жүйелендіру тиімді.

-Аймақтық оқиғаларға барынша мән берілуге тиіс.

Ең басты медиа өнімді жер жүзіне тарататын трансұлттық CNN international, BBC World, Euronews сияқты алыптарсыз қазір әлемдік ақпарат кеңістігін елестете алмаймыз. Олар сияқты әлемге әйгіленбесек те ел ішілік БАҚ құралының қызметін жақсарту - болашақ күн талабы.

**Клара Қабылғазина**